cyanic-selkie/wikianc huggingface dataset:
IFOR
Deltagende nasjoner
Det var styrker fra USA, Storbritannia, Nederland, Frankrike, Polen, Sverige, Danmark, Finland, Norge, Tyskland, Italia, Russland og Litauen. Styrkene fra USA, Storbritannia og Frankrike bragte alle med seg tunge våpen som artilleri og stridsvogner. Fly og helikoterstøtte var tilgjengelig hele døgnet, for samtlige avdelinger.
Starten på operasjonen, den nordiske styrken og styrkens organisatoriske plassering
IFOR statet sin virksomhet 20. desember 1995. De norske styrkene som besto av en norsk logistikkbataljon på om lag 1000 menn og kvinner, hovedkvarter i Modrica og et norsk feltsykehus på om lag 350 menn og kvinner, plassert rett utenfor Tuzla, inngikk i Den Nordisk-Polske Brigaden, med hovedkvarter i Doboj. Norge hadde også ansvaret for vaktholdet i NORPOL Brigadens hovedkvarter, med en mekanisert, pansret infanteritropp. NORPOL BDE var underlagt 1. US Armoured Division også kjent som Old Ironside med hovedkvarter på Tuzla Airbase og som var ledet av den amerikanske generalen William Nash. Styrkene i NORPOL Brigaden hadde alle i hovedsak deltatt i den fredsbevarende operasjonen i UNPROFOR og med noen endringer ble de konvertert til en stridende IFOR-styrke. NORPOL Brigaden ble ledet av den danske general Finn Særmark-Thomsen.
Hvordan var så dette i praksis?
IFOR var NATOs første store fredsskapende operasjon, hvor oppdraget var å garantere at fiendtlighetene mellom partene opphørte.
IFOR overvåket overføring av landområder mellom Føderasjonen i Bosnia-Hercegovina og Republika Srpska i henhold til den grense som var trukket opp av partene under forhandlingene i Dayton. Denne grensen mellom partenes områder ble merket, og serbere som havnet på muslimsk område, ble tvangsflyttet til serbisk område og tilsvarende med muslimer på serbisk område.
Alle tunge våpen som artilleri, bombekastere og stridsvogner, ble fjernet fra sine stillingsområder eller lagre og bragt inn i et av NATOs mange godkjente og overvåkede lagringsområder. Det ble så iverksatt et inspeksjons- og kontrollregime, hvor vel utdannede og utplukkede NATO-offiserer kom på uanmeldte kontroller til de forskjellige serbiske, kroatiske og muslimsk styrkenes leirer og depoter og kontrollerte at materiellet ikke var fjernet eller endret.
IFOR-styrkene konsentrerte seg så om å delta i letingen etter ettersøkte krigsforbrytere, leting etter forbudte våpen og hindre at kontakt mellom partene ikke utviklet seg til voldshandlinger. Dette var spesielt et problem under muslimenes besøk på gravene til sine forfedre som de hadde måttet etterlate på det som nå var blitt serbisk territorium.
Trevor Smith
Trevor Keith Smith (født 15. april 1949), australsk landhockeyspiller som deltok i de olympiske leker 1976 i Montréal og 1984 i Los Angeles.
Hermann Ernst Freund
Hermann Ernst Freund (født 15. oktober 1786 i Uthlede ved Bremen, død 30. juni 1840 i København ) var en tyskfødt dansk billedhugger og professor ved Det Kongelige Danske Kunstakademi fra 1829. Han kom til Danmark i 1803, ble senere dansk statsborger og hele hans karriere er knyttet til Danmark.
Trevor Smith
Smith vant en olympisk sølvmedalje i landhockey i Sommer-OL 1976 i Montréal. Han var med på det australsk laget som kom på andreplass i landhockeyturneringen bak New Zealand. Australia vant semifinalen med 2-1 mot Pakistan men tapte finalen mot New Zealand med 0-1. Smith spilte åtte kamper i OL-turneringen.
Hermann Ernst Freund
Hans hovedverk er «Ragnarokfrisen» som gikk tapt da Christiansborg brant i 1884.
Liv og virke
Freund startet sin utdannelse ved å gå i smedlære hos en onkel og tok svennebrevet med en kunstferdig lås i 1806. Han gikk videre for å lære gravering og arbeidet som selvstendig stempelskjærer før han kom inn på Kunstakademiet i København, hvor han utdannet seg til billedhugger. Ved Kunstakademiet konkurrerte han til og vant den store gullmedaljen i 1817, noe som gjorde at han kunne heve reisestipend og reise til Italia. Før avreisen hadde han blitt stilt i utsikt at han skulle få utføre apostelfigurene til Vor Frue kirke i København. Dette oppdraget ble i stedet gitt til Bertel Thorvaldsen i 1820. Som erstatning fikk Freund i oppdrag å utføre evangelisten Lukas til Christiansborg slottskirke. Denne skulpturen ble imidlertid ikke anbragt i nisjen i slottskirken etter ordre fra C.F. Hansen så lenge Freund levde.
Freund kom til Roma og møtte Bertel Thorvaldsen på vårparten i 1818. Han ble boende hos Thorvaldsen og ble i de påfølgende ti år Thorvaldsens nærmeste medarbeider samtidig som han arbeidet som selvstendig kunstner.
Etter hjemkomsten til København mange år senere ledet han oppstillingen av Thorvaldsens apostelfigurer i Vor Frue kirke.
Et nytt område åpnet seg for ham da han begynte å studere den nordiske mytologi. Ved den av det skandinaviske litteraturselskap i København i 1821 utropte konkurransen om kunstverk med nordisk mytologiske motiver fikk Freund prisen for en relief Mimer og Balder rådspør nornene (Glyptoteket) og for noen skisserte gudebilder. Den sittende Oden ble utført som statuett i bronse (Københacns kunstforening), Tor utført i marmor av brorsønnen Georg Christian Freund. Torstatuen likesom den djervt karakteriserte Loke finnes på kunstmuseet.
Freunds hovedverk og et av den danske kunstens hovednummer på hans tid ble den figurrike Ragnaröksfrisen. Freund modellerte skissen til friseni 1825-26 i Roma og dette ble hans hovedverk. Han selv rakk bare å få et enkelt parti ferdig og resten ble utført av andre. Ved Christiansborgs brann i 1884 gikk det hele tapt.
Nicolas Burtin
Nicolas Burtin (født 15. januar 1972 i Bonneville) er en tidligere, fransk alpinist.
Burtin kjørte på det franske landslaget fra 1992, og deltok i løpet av karrieren i 98 verdenscupen, derav 84 i utfor, 13 i Super-G pluss ett storslalåmrenn. Karrierens eneste seier kom i mars 1988, da han gikk til topps i utforløypa i Kvitfjell Alpinanlegg. Han hadde i tillegg tre andreplasser.
Under OL-utforen i Kvitfjell i 1994 kom han på sjetteplass. Han kjørte sitt siste renn i januar 2006.
Nicolas' yngre bror, Raphaël, er også fransk landslagsalpinist.
Jon Øigarden
Jon Øigarden (født 31. mai 1971 i Oslo) er en norsk skuespiller. Han er utdannet ved Statens teaterhøgskole, og har deltatt i flere filmer og skuespill. Han var også med i komiserien Lyckliga gatan, både som skuespiller og manusforfatter. Han var også frontfigur i komiserien Endelig fredag på TV 2.
Øigarden har han spilt en av hovedrollene i dramaserien Mammon på NRK, samt en større birolle i komiserien Helt perfekt på TVNorge. Han er oppvokst på Grefsen i Oslo. Han gikk på Danvik folkehøgskole.
John Gesager Nielsen
John Gesager Nielsen (født 16. juni 1935 i Silkeborg, Danmark) er en dansk-norsk bildekunstner og skulptør. Han har sin utdannelse fra Kunstskole Danmark 1951–1956. Nielsen er represenert med skulpturer og utsmykninger en rekke steder i Danmark og Norge, til dels som følge av seire i konkurranser. Nielsen arbeider med skulpturer og relieffer i et abstrakt formspråk, mest i rustfritt stål og plexiglass, men også i tre. Han har vært bosatt i Larvik siden 1956.
Ravi Jakhotia
Ravi Jakhotia også kjent under artistnavnet DJ Ravi Drums er en amerikansk trommeslager.
Bakgrunn
Jakhotia ble født i New York av foreldre som immigrerte til USA fra India. Han flyttet til Houston da han var syv, og igjen til Tampa i Florida som tolvåring, hvor han vokste opp og gikk på Chamberlin High School. Han flyttet som voksen til Los Angeles, giftet seg og fikk en sønn.
Crimson Glory
Jakhotia erstattet Dana Burnell på trommer i Crimson Glory i 1991 etter at sistnevnte sluttet i 1989. Han deltok på musikkalbumet Strange and Beautiful som ble utgitt samme år. Bandet ble så satt på pause en stund, og sammen med Jon Drenning og Jeff Lords startet de bandet Crush, som senere ble til Erotic Liquid Culture. Da Crimson Glory startet opp igjen senere for å gi ut neste album var Jakhotia ikke med.
DJ Ravi Drums
Han har i senere tid hatt en karriere som DJ-trommeslager, og var musikkprodusent og trommeslager i NBC TV-serien «Howie Do It». Han opptrådte på Oscar-utdelingen i 2009, og har blant andre opptrådt sammen med Paula Abdul, Ricky Martin, Will Smith, Bill Clinton og Black Eyed Peas. Han spilte på nyttårsaften 2002 på The Playboy Mansion.
Nexans
Nexans Norway AS er en leverandør av kraft- og kommunikasjonskabler i Norge, og er blant verdens ledende innen høyspente sjøkabler. Selskapet har hovedkontor i Oslo, produksjonsanlegg på Rognan, Langhus og i Halden. Selskapet har ca. 1600 ansatte (juli 2016) og er organisert i tre divisjoner: Submarine High Voltage, Hybrid Underwater Cables og Market Lines.
Før selskapet skiftet navn til Nexans Norway i 2000, har selskapet hatt følgende navn: Skandinaviske Kabel- og Gummifabriker A/S, Standard Telefon- og Kabelfabrikk A/S og Alcatel Kabel Norge AS.
Kyotoprisen
Kyotoprisen (japansk: (京都賞, Kyōto-shō) er en japansk pris for filosofi og kunst, naturvitenskapelig grunnforskning og avansert teknologi innstiftet av Inamori-stiftelsen etablert av forretningsmannen og filantropen Kazuo Inamori. Prisen er oppkalt etter byen Kyoto, der prisens innstifter har drevet forretninger. Prisen ble første gang utdelt i 1985 og tildeles årlig. Prisen tildeles for fremragende bidrag til områdene prisen dekker, i særdeleshet der innsatsen har vært til menneskehetens fremme.
Innen hver av de tre kategoriene skifter de spesifikke fagfeltene fra år til år. Innenfor feltet naturvitenskapelig grunnforskning roterer prisen mellom biologi (evolusjonsbiologi, atferdsbiologi, økologi og miljøbiologi), matematikk, geovitenskap, planetologi, astronomi og astrofysikk) og biovitenskap (molekylærbiologi, cellebiologi, nevrobiologi). I teknologifeltet skifter prisen på å belønne fremragende forskning innen elektronikk, bioteknologi og medisinsk teknologi, materialvitenskap og ingeniørvitenskap og informatikk. Prisen for kunst og filosofi roterer mellom musikk, kunst (billedkunst, skulptur, kunsthåndverk, arkitektur og formgivning), teater og film, samt filosofi og etikk.
Prismottagerne mottar et diplom, en medalje og prispenger på 50 millioner japanske yen per kategori. Innen hver kategori kan prisen deles på flere.
Mottagere
Disse har mottatt prisen:
Vrangstrupe
Martin Johannes Kongsvold (født 3. juni 1983) er en rapper og produsent fra Ottestad i Stange kommune. Han har skrevet låter, produsert og gitt ut plater siden 1999. Tidligere arbeidet med Karls1, Mindflow, Jester, Wolverine, Sørsia Gerilja, Kjartan Gaulfossen og Bad Spit. Han er frontfigur i gruppa Vrangsitt Transitt og ga ut deres første album Klapp for oss i 2010. I 2011 ble singelen/videoen «Kjær» gitt ut. I 2012 ga han ut sitt debutalbum Splitta liv på Knausen Studio, sin eget label. Vrangstrupe er en melankolsk rapper med budskap tydelig preget av opposisjon mot samfunnet. Han rapper på norsk og representerer Trondheims-hiphop.
Lillebet Foss
Lillebet Foss (født Elisabeth Foss 24. mars 1930 i Oslo, død 14. juli 2017) var en norsk billedkunstner og skulptør, særlig kjent for dyrefigurer i grafisk og skulpturell form. Hun er representert med flere arbeider i Nasjonalmuseet for kunst, arkitektur og design i Oslo og også innkjøpt av Statens Museum for Kunst i København.
Familie
Lillebet Foss (iblant skrevet Lillebeth ) var datter av litteraturhistoriker Kåre Foss (1895–1967) og Elisabeth Knudsen (1898–1980).
Utdannelse
Hun fikk utdannelse som elev av Boris Taslitzky ved Académie Julian i Paris 1948–49 og fra Statens Håndverks- og Kunstindustriskoles aftenskole 1949–55 og dagskolen våren 1951. I denne perioden var hun elev av Chrix Dahl. Videre studerte hun ved Statens Kunstakademi i Oslo under Per Palle Storm i 1951 og Alexander Schultz i 1963–65, og samme sted under Johs Hendrix og Jan Vaesten i 1960–61. I 1949–50 tok hun dessuten universitetsstudier i anatomi og senere i 1950-årene klassisk arkeologi.
Kunstnerisk virke
Hun debuterte med raderinger i Unge Kunstneres Samfund i 1960. Samme sted viste hun tegninger i 1961 og akvarell i 1966, maleri i Permanenten i 1967 og skulptur i Oslo Kunstforening i 1972. Som kunstner arbeidet hun mest med grafikk, tegning og skulptur, særlig med skildringer av dyr og landskap foruten portretter.
Ullsfjord kirke
Ullsfjord kirke er en langkirke fra 1862 på Sjursnes i Tromsø kommune, Troms og Finnmark fylke.
Byggverket er i tre og har 185 plasser.
Piripá
Piripá er en kommune i delstaten Bahia i nordøstregionen av Brasil.
Skauma Kraftverk
Skauma kraftverk er et småkraftverk ved Berkåk i Rennebu kommune i Trøndelag.
Installert effekt er 900 kW fra en horisontal peltonturbin. Årsproduksjon er 3,3 GWh.
Det Philharmoniske Selskab
Det Philharmoniske Selskab var et orkester stiftet i det daværende Christiania i 1846, etter en idé av den svenske cellisten Georg Andreas Gehrmann. Orkesteret hadde sin første konsert i 1847 og eksisterte frem til det ble erstattet av Christiania Musikforening i 1871 som igjen er en forløper til den nåværende Oslo-filharmonien.
Gehrmann var selv den første dirigent i foreningen. I 1847 overtok den tyskfødte Friedrich August Reissiger, men sluttet allerede året etter. Den neste dirigent Carl Arnold, også han tysk, ble i foreningen helt frem til 1863. Senere dirigenter var Otto Winter-Hjelm og Edvard Grieg; sistnevnte ledet orkesteret da han flyttet til Christiania i 1866.
Norsk skatterett
Norsk skatterett er de skatterettslige regler i norsk rett. Norsk skatterett er en del av den norske forvaltningsrett.
De praktisk viktigste reglene finnes i skatteloven, skatteforvaltningsloven, merverdiavgiftsloven og de særlige lover om særavgifter, herunder eksempelvis tolloven. I tillegg står Stortingets skattevedtak hvert år sentralt.
Skatterettens plassering i det norske rettssystem
Skatteretten blir omtalt som spesiell forvaltningsrett, og det er en rekke særegne regler som gjelder på skatterettens område som avviker fra de generelle forvaltningsrettslige regler. Blant annet får ikke forvaltningslovens regler anvendelse på skatteloven. I stedet får skatteforvaltningsloven anvendelse. De generelle forvaltningsrettslige prinsipper får likevel anvendelse i stor grad, slik som legalitetsprinsippet og domstolskontroll med forvaltningen.
Skatteretten har også en side mot norsk statsforfatningsrett. Det rettslige grunnlag for skatteretten er gitt av Grunnloven § 75 bokstav a, som gir Stortinget myndighet til å pålegge skatter.
Det er også flere kontaktpunkter mellom norsk privatrett og skatterett. Skattelovgivningen bruker mange privatrettslige ord og uttrykk, og det er som regel privatrettslige disposisjoner som ligger til grunn for hvordan ting bedømmes etter skatteretten.
Stereotypi
Stereotypi (fra fransk: stéréotype, sammensatt fra gresk: stereos, «fast, solid», og typos, «bilde, symbol») henviser opprinnelig til avstøpning av skriftsats eller klisjé som trykkplate til reproduksjon av bilder, det vil si i overført betydning noe er stivnet i sin form, ensformig, uforanderlig eller noe som ikke er originalt og unikt, men en gjentatt kopi. En stereotypi er et forenklet mentalt bilde av et individ eller en gruppe mennesker som har noen felles karakteristiske (eller stereotype) kvaliteter. Begrepet brukes ofte i negative sammenhenger, og stereotypier ses på av mange som uønskede karakteristikker. Vanlige stereotypier er påstander om forskjellige raser, om etniske og religiøse grupper, og det å forutsi atferd ut fra sosial status, økonomi og kjønn. Forenklet og generalisert oppfatning av andre, der man ut fra deres gruppetilhørighet eller ut fra enkelte, ofte ytre trekk gjør seg opp en mening om hvem eller hvordan de er.
Det er helt grunnleggende for oss mennesker. Det er en måte å skape orden i vår omverden på. Vet vi, eller ser vi, at et menneske tilhører en bestemt gruppe, kommer vi nokså fort fram til hva vi kan vente av vedkommende. Kan også lett resultere i fordommer om andre. Vi tror vi vet noe om noen, og handler deretter.
Stereotypier i kunsten
I kunst og litteratur er stereotyper klisjéaktige eller forutsigbare karakterer eller situasjoner. For eksempel fremstilles den stereotype djevelen som en rød, ondskapsfull figur med horn og en tretinnet høygaffel, mens den stereotype selgeren er et glatt, dresskledd, fortsnakkende individ som vanligvis ikke er til å stole på. Opp igjennom historien har historiefortellere brukt stereotype figurer og situasjoner for at publikum raskt skulle kunne leve seg inn i handlingen. Stereotypier er vanlige i teaterverdenen, der de ofte blir brukt som dramatiske virkemidler. Noen ganger er en stereotypi en karikatur eller inversjon av noen positive trekk på medlemmer i en gruppe, som er overdrevet til et punkt der de blir frastøtende eller latterlige. Det italienske Commedia dell'arte var kjent for sine stivnede karakterer og stivnede situasjoner, som kan ses på som stereotypier.
Ordet ble først brukt i trykkeribransjen
Ordet stereotypi ble oppfunnet av den franske typografen og skriftdesigneren Firmin Didot (1764–1834) for trykkeribransjen. Ordene stereotyp og klisjé gjelder faktisk begge opprinnelig trykking, og i denne sammenhengen er de synonymer. En stereotypi var et duplisert avtrykk av et typografisk originalelement som ble brukt til trykking i stedet for originalen. Etter hvert ble dette en metafor for alle typer idéer med identisk gjentakelse. Klisjé kan ha vært et onomatopoetisk ord som beskrev lyden under den stereotype prosessen, da matrisen traff det støpte metallet. Det franske cliché betyr «avtrykk» og klisjé er en trykkplate der et bilde er etset inn som et stempel for bruk i høytrykk.
Stereotyp atferd
I psykologien er stereotyp atferd det å reagere på samme måte hver gang, eller en handling som gjentar seg helt likt mange ganger, uten at den har noen nytte. Eksempel på stereotyp atferd er tvangshandlinger eller tvangsritualer. Ofte er disse handlingene deler av et handlingsmønster, de gjøres uten at de medfører tilfredsstillelse eller nyttig resultat. Hensikten er å hindre en usannsynlige skade som pasienten frykter.
Hos dyr i fangenskap
Stereotypier hos dyr i fangenskap er reaksjoner dyr har på å ikke kunne utføre handlinger som er naturlig for dem ut fra medfødte eller tillærte atferdsbehov. Eksempelvis kan rever som fra naturens side er streifdyr og revirdyr som går lange avstander hver dag, når de holdes i bur hele livet, utvikle stereotypier som å gå hastig i sirkel. Hunder som ikke får nok stimuli eller trim kan jakte på halen sin. Sauer som fra naturens side er konstant i bevegelse på leting etter nytt beite, kan utvikle stereotypier i fjøs med periodisk fôring hvor de prøver å 'beite' på innredning, vannrør og andre dyrs ull.
Piritiba
Piritiba er en kommune i delstaten Bahia i nordøstregionen av Brasil.
Jason Reso
William Jason Reso (født 30. november 1973), bedre kjent som Christian Cage og Christian, er en canadisk fribryter i World Wrestling Entertainement på SmackDown. Han var tidligere i Total Nonstop Action Wrestling, der han to ganger ble NWA World Heavyweight Champion. Christian er best kjent for sin periode i World Wrestling Entertainment, hvor han tre ganger ble intercontinental champion og WWE World Tag Team Champion ni ganger; syv med Edge, en med Lance Storm, og en gang med Chris Jericho.
Terrence Walsh
Terrence Walsh (født 20. november 1953 i Kalgoorlie), australsk landhockeyspiller som deltok i de olympiske leker 1976 i Montréal og 1984 i Los Angeles.
Walsh vant en olympisk sølvmedalje i landhockey under Sommer-OL 1976 i Montréal. Han var med på det australsk laget som kom på andreplass i landhockeyturneringen bak New Zealand. Australia vant semifinalen med 2-1 mot Pakistan men tapte finalen mot New Zealand med 0-1. Walsh spilte åtte kamper og scoret et mål i OL-turneringen.
Keiserdømmet Brasil
Keiserdømmet Brasil var et parlamentarisk konstitusjonelt monarki som varte fra 1822 til 1889. Keiserdømmet hadde 2 monarker i løpet av perioden. Pedro I var en omstridt monark og abdiserte i 1831. Deretter overtok sønnen (Pedro II) tronen. Pedro II styrte landet godt. Han førte kriger mot nabolandene Uruguay og Argentina og var med på å danne trippelalliansen. Hans regjeringstid opphørte da han i 1889 ble avsatt i et militærkupp.
Brasils uavhengighet
Under Napoleonskrigen flyktet den portugisiske kongen Johan VI av Portugal, til Brasil. Portugal ble da styrt en stund fra Brasil. Brasil fikk dermed økt status og selvtillit. Kongefamilien trivdes så godt i Brasil at de ville bli, men måtte tilslutt motstrebende dra etter press fra adelen i Portugal. Men kongens sønn Dom Pedro ble igjen. Hans tilstedeværelse gav Brasils elite et ønske om selvstyre med ham som overhode, noe han selv syntes var forlokkende. I mellomtiden var det et økende press fra Lisboa for at han skulle vende tilbake til Portugal. Den 7. september 1822 erklærte Dom Pedro I Brasils uavhengighet og ble utropt til keiser, det svært svekkede Portugal gjorde liten motstand mot dette. I 1825 anerkjente Portugal Brasil som en selvstendig nasjon. Med den portugisiske kongens sønn som keiser var forholdet mellom Portugal og Brasil godt fra første stund, og forsøket på å overbevise ham om å overgi Brasil tilbake til Portugal var heller mild.
Dom Pedro Is keiserdømme
Etter farens død arvet Dom Pedro I den portugisiske tronen og ble dermed både konge av Portugal og keiser av Brasil. Han vaklet en periode mellom Brasil og Portugal. Til slutt overlot han i 1826 den portugisiske tronen til Maria II av Portugal. Etter misnøye fra befolkningen i Brasil abdiserte han i 1831 og overlot keisertronen til sin mindreårige sønn Pedro II.
Brasils siste monark
Pedro II var Keiserdømmet Brasils siste keiser. Da hans far adbiserte og overlot keisertittelen til sin sønn i 1831, var Dom Pedro bare 5 år. Det ble opprettet et regentskap som regjerte på Dom Pedro IIs vegne. Dom Pedro ble erklært myndig og kronet til keiser i 1840, da han ble 15 år.
Trippelalliansen
I 1865 gikk Brasil, Uruguay og Argentina sammen i en allianse som fikk navnet Trippelalliansen. Den ble dannet pga. konflikt med Paraguay om innflytelsen i Uruguay. Uruguay var alliert med Paraguay. Brasil fjernet den sittende regjeringen i Uruguay med makt. Paraguay svarte med å rykke ut med soldater mot Uruguay for å gjeninnsette den felte regjeringen. Dermed var krigen igang. Denne krigen er kjent som trippelalliansekrigen. Krigen endte med fullstendig tap for Paraguay, som mistet 2/3 av sine landområder, og 70% av befolkningen ble drept. De erobrede landområdene ble delt mellom Brasil og Argentina.
Denne krigen er den blodigste konflikt som har vært utkjempet noen gang i Sør-Amerika. Den paraguayanske presidenten Francisco Solano López' død markerte slutten på trippelalliansekrigen og avvikling Trippelalliansen.
Industrialisering og slaveriopphevelse
Pedro II var en liberal monark som gjorde mye nyttig for landet. Noe av det viktigste han gjorde var å ta skritt i retning av å reformere og industrialisere Brasil. Da han sørget for at Brasil, som det siste vestlige landet, forbød slaveri i 1888, ble det tatt dårlig imot av landets jordeiere.
Opphevelsen av slaveriet skulle bli keiserdømmets undergang. Et år etter frigjøringen av slavene ble Pedro II avsatt i et militærkupp i 1889.
Forbundsrepublikken Brasil ble opprettet. Den ble en Føderal republikk, der den enkelte stat hadde indre selvstyre.
Hvite netter (1957)
Handling
Ungpiken Natalia treffer den unge mannen Mario som hun forteller sin historie om en mann som hun elsker og venter på. Mario tror henne ikke og blir selv forelsket i henne. Han ødelegger et brev hun vil sende den ham, og hun tror hun kan bli glad i Mario, men da hennes første elskede plutselig kommer, skjønner hun at det er ham hun elsker.
Para-EM i friidrett 2021 – 200 meter kvinner
200 meter for kvinner under Para-EM i friidrett 2021 i Bydgoszcz ble arrangert fra 2. til 5. juni 2021.
Erga omnes
Erga omnes (fra latin, overfor alle) er et juridisk begrep på rettslige forplikteleser eller rettigheter overfor enhver. I verden er f.eks. eiendomsrettigheten å anse som en erga omnes-rettighet.
Aulacia
Aulacia er en slekt av biller som tilhører familiegruppen bladbiller (Chrysomelidae).
Utseende
Små (ca. 2 millimeter), bredt ovale, hvelvede, blanke, mer eller mindre rødlige bladbiller.
Levevis
Både larvene og de voksne (imago) er planteetere som lever på trær og busker i skog.
Utbredelse
Slekten er utbredt i Malaysia og Indonesia.
Planaltino
Planaltino er en kommune i delstaten Bahia i nordøstregionen av Brasil.
Etylacetat
Etylacetat er en organisk forbindelse med formelen CH3CH2OC(O)CH3. Denne fargeløse væsken har en karakteristisk, ikke ubehagelig lukt (ligner pæresaft) som enkelte lim- eller negllakk-fjernere, der den er en bestanddel. Som ester fremstilt fra etanol og eddiksyre, og dermed vanlig forkortet til EtOAc, den er fremstilt i stor skala for bruk som løsemiddel. I mindre skala er den det vanligste stoffet å bruke til avliving ved innsamling av insekter, da den er relativt ufarlig for mennesker. Etylacetat er svært brannfarlig.
Qi gong
Qi gong eller qigong (tradisjonell kinesisk: 氣功; forenklet kinesisk: 气功; pinyin: qìgōng) er puste- og bevegelsesteknikker som først ble utviklet i Kina. Teknikkene har vært utøvet i flere tusen år. Qi er det kinesiske ordet for livskraft eller livsenergi. Gong kan oversettes med å praktisere eller arbeide med. Puste- og bevegelsesteknikkene er en del av tradisjonell kinesisk medisin (TCM). Den tradisjonelle forståelsen av qi gong er at bevegelsene skal styrke kroppens egne selvhelbredende egenskaper. Energibanene i kroppen skal bli stimulert slik at livsenergien (chi eller qi) kan strømme mer fritt. Dette skal igjen bidra til indre balanse og avspenning i kropp og sinn, og at indre organer og livsprosesser skal bli påvirket på en positiv måte.
ISO 3166-2:NP
ISO 3166-2:NP er Nepals del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Qi gong
Det er relativt beskjedent med vitenskapelige studier på effektene av qi gong, men det som finnes av pålitelig forskning viser en rekke positive effekter, både mentalt og klinisk. Disse skiller seg imidlertid ikke fra effekter man oppnår ved annen fysisk aktivitet.
ISO 3166-2:NP
Hver kode består av to deler, atskilt av en bindestrek. Første del er NP, ISO 3166-1 alfa-2-koden for Nepal. Andre del er en av følgende:
Endringer
Følgende endringer i Nepals oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Barbados under VM i friidrett 2019
Barbados deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Wei Jianxing
Wei Jianxing (kinesisk: 尉健行; pinyin: Wèi Jiànxíng; født januar 1931 i Xinchang i provinsen Zhejiang i Kina, død 7. august 2015 i Beijing) var en høyere leder i det kinesiske kommunistparti.
Han var blant annet formann for Den allkinesiske fagforeningsføderasjon, for Den sentrale disiplinærkommisjon og medlem av Den kinesiske politbyrås stående komite.
Marcin Bułka
Marcin Bułka (født 4. oktober 1999) er en polsk fotballspiller som spiller for den franske klubben.
Viktor Kotsjubej
Viktor Pavlovitsj Kotsjubej (russisk: Виктор Павлович Кочубей; ukrainsk: Віктор Павлович Кочубей; født 22. november 1768 i Dykanka i Tsarrussland, nå i Ukraina, død 15. juni 1834 i Moskva) var en politiker i Det russiske keiserrike og tsar Aleksander Is betrodde. Han hadde tittelen fyrste.
VM i hagleskyting 1938
VM i hagleskyting 1938 (verdensmesterskapet i skyting) ble arrangert i Luhačovice i Tsjekkoslovakia i 1938.
Viktor Kotsjubej
Liv og virke
Kotsjubej stammet fra en kosakkisk adelsfamilie. Han var i diplomatisk tjeneste i de russiske legasjonene i London og Paris og senere likeså i Det osmanske rike. I 1798 ble han utnevnt til styret av utenrikskollegiet og ble utnevnt til greve året etter, men så sendte tsar Paul I ham i eksil.
Etter at tsar Alexander reformerte regjeringen var han utenriksminister i perioden 1801–1802 og innenriksminister i periodene 1802–1807 og 1819–1825.
I 1834 ble han utnevnt til det russiske rikes kansler, men døde kort tid etter.
Mineralsyre
En mineralsyre (eller uorganisk syre) er en syre avledet fra en eller flere uorganiske forbindelser, i motsetning til organiske syrer som er sure organiske forbindelser. Alle mineralsyrer danner hydrogenioner og konjugert base når de blir oppløst i vann.
Karakteristikk
Vanlige mineralsyrer er svovelsyre, saltsyre og salpetersyre (også kjent som benkesyrer). Mineralsyrer varierer fra supersyrer (perklorsyre) til svært svake (borsyre). Mineralsyrer har en tendens til å være svært løselige i vann og uløselige i organiske løsemidler.
Mineralsyrer brukes i mange sektorer av den kjemiske industrien som råstoff for syntese av andre kjemikalier, både organiske og uorganiske. Store mengder av disse syrene, spesielt svovelsyre, salpetersyre og saltsyre produseres for kommersiell bruk i store anlegg.
Mineralsyrer brukes også direkte for sine etsende egenskaper. For eksempel brukes en fortynnet løsning av saltsyre for å fjerne avleiringer fra innsiden av kjeler, med forholdsregler for å forhindre korrosjon av kjelen av syren. Denne prosessen er kjent som avkalking.
Planalto (Bahia)
Planalto er en kommune i delstaten Bahia i nordøstregionen av Brasil.
Cato Zahl Pedersen
Cato Zahl Pedersen (født 12. januar 1959 i Nesodden) er en norsk idrettsutøver. Han har vunnet 13 gull og ett sølv i fire forskjellige Paralympics, i grenene langrenn, alpint og friidrett. Han konkurrerer i klassen LW 5/7.
I tillegg til å være en fremragende idrettsutøver, har han utmerket seg ved å ta utfordringer som synes uovervinnelige selv for folk med armer, og mestre de problemer som oppstår. Hans «Unarmed»-ekspedisjoner har tatt ham til sydpolen  (1994 – 1995), verdens sjette høyeste fjell Cho Oyu (8.201 moh) i 2005, og nesten til toppen av Mount Everest (2007).
Aida D. Fariscal
Aida D. Fariscal (født 1940) er en tidligere politioffiser i Manila. Hun er kjent for sin avgjørende rolle i oppdagelsen og stansingen av de planlagte store Bojinka-angrepene bare få dager før de skulle starte i januar 1995. Dette var en plan som gikk ut på først å drepe pave Johannes Paul II i Manila med en selvmordsbomber kledt som en katolsk prest, så skulle de sprenge 11 langdistansefly på vei fra Asia til USA, og så krasje et fly inn i CIAs hovedkvarter i Fairfax County i Virginia.
Hvis planen hadde latt seg gjennomføre, i sær dens fase II med ødeleggelsene av de interkontinentale passasjerflyene, ville mange tusen blitt drept, og internasjonal luftfart ville antagelig blitt innstilt verden rundt. Den amerikanske regjering anslo at man måtte ha regnet med rundt 4.000 drepte dersom planen var blitt iverksatt. (Til sammenligning ble om lag 3.000 drept under 11. september-angrepene i 2001 i USA.).
Bakgrunn
Fariscal var husmor i 17 år før hun begynte i politiet i 1977. Hun er enke etter en drept politimann. I 1983 mottok hun en utmerkelse for å ha arrestert tre mistenkte på øya Mindoro.
Forpurringen av Oplan Bojinka
Fariscal var vaktleder på en politistasjon som fikk melding om en merkelig brannalarm i det seksetasjers Doña Josefa Apartments i Manila ut på kvelden fredag 6. januar 1995. Brannen brøt ut en knapp uke før Pave Johannes Paul II skulle ankomme Filippinene den 12. januar.
Den islamske terroristen Abdul Hakim Murad hadde utløst en kjemisk brann i kjøkkenkummen i rom 603 i sjette etasje av Doña Josefa, idet han tømte vann over en substans. Brannen ble oppdaget klokken 11 om kvelden etter at beboere hadde klaget på en merkelig lukt. Edith Guerrera, leilighetskompleksets eier, tilkalte brannvesenet, men brannen hadde slukket av seg selv. De to som var i leiligheten, som senere viste seg å være terroristene Ramzi Yousef og Murad, hadde sagt til brannfolkene at faren var over, og så flyktet de.
Aida D. Farisca bestemte seg da for å granske situasjonen. Fariscal sendte patruljemannen Ariel Fernandez dit, og det tok en time før han var tilbake på stasjonen som ikke var langt unna. Hun var misfornøyd at det tok ham så lang tid. Han sa at alt var nå i orden; pakistanerne i rommet hadde lekt med kinaputter, sa de, og hadde sølt pulveret i vasken og tent en fyrstikk; det hadde utløst et høyt smell og masse røyk. Fernandez og brannvesenet gikk inn og inspiserte leiligheten. Der var det ingen brann, men det var hvitt pulver som minnet om salt. Ettersom det ikke var noen brann, mente Fernandez at det ikke var noe mer å gjøre der og da. Det var Fariscal ikke enig i: «Vent – jeg tror ikke de lekte med kinaputter. Vi skal tilbake, og vi vil nok finne en bombe og noen terrorister der». Fariscal og kollegaen dro tilbake og kom over fire varmeplater av laboratorietype i pakkesker, noe som så ut som bomullsklumper gjennomtrukket av en beige løsning, og nøster med grønne, røde, blå og gule elektriske ledninger. Fariscal så også at muslimene hadde to bibler og bilde av Paven, og ble mer og mer sikker i sin sak. Telefonen ringte plutselig, og hun tenkte straks på en hollywoodfilm med Sylvester Stallone i «The Specialist» der en telefon var rigget slik at en oppringning utløste en veldig eksplosjon. Hun beordret øyeblikkelig evakuering og de løp ned idet de trodde det kunne være en bombefelle som ble utløst. I ettertid viste det seg at eksplosivene i leiligheten var forlatt helt usikret, og at det ifølge FBI faktisk var stor fare for en eksplosjon.
For å sikre seg ransakelsestillatelse dro Aida D. Fariscal rundt på natten og spurte 11 dommere til hun fant en som var villig til å utstede slik tillatelse.
Det viste seg snart at de var kommet over en bombefabrikk, og det ble funnet en laptop med nøye beskrivelser av terrormålene og hvordan angrepene skulle utføres.
Etter at politiet oppdaget hva de nå hadde beviser for, arresterte de mannen som kalte seg «Ahmed Saeed». Dette viste seg senere å være Murad. Men først hevdet han å være en yrkespilot som hadde vært på vei til politistasjonen for å melde fra om kinaputter som hadde gått av. Murad forsøkte først å stikke sin vei, men ble arrestert etter å ha snublet i en trerot. Den arresterende konstabel hadde mistet håndjernene sine, men improviserte med å binde Murads hender med en snor han tok fra regnkappen sin. Murad ble halt inn i en taxivogn med hjelp fra andre folk. Han tilbød vaktleder Fariscal 110.000 peso / US$ 2.000 hvis de bare lot ham gå, men hun avslo.
På politistasjonen undertegnet Murad en erklæring om at han var en uskyldig mann, en turist som besøkte en venn innen kjemisk import/eksport. Så mumlet han noe om at «to sataner må knuses; paven og Amerika».
Heder
Den 55 år gamle Fariscal ble senere fremstilt (av en vesentlig yngre skuespillerinne) i dokudramaet The Path to 9/11 fra 2006, der hun mottok stor honnør fra relevante amerikanske instanser. En skuespillerinne portretterte henne i Mayday-episoden «Bomb on Board». Hun var enke etter en drept politimann, og hadde vært husmor i 17 år før hun begynte i politiet i 1977. Hun ble godt kjent i hjemlandet som forærte henne $700 og en reise til Taiwan. CIA gav henne et sertifikat med teksten «in recognition of your personal outstanding efforts and co-operation.» Det var hennes beslutning om å etterforske den selvslukkede brannen som var nøkkelen til at terrorplanen ble avdekket, og til at Yousef flyktet.
Hun ble pensjonist i år 2000, og er nå (2019) pensjonert bestemor og lever i en ettroms leilighet på sin politipensjon.
Marwan Barghouti
Marwan Bin Khatib Barghouti (arabisk: ) (født 6. juni 1959 i Kobar ved Ramallah) er en palestinsk politiker og militær leder, som kom til makten under den første og andre intifada. Han leder det politiske partiet al-Mustaqbal, etter at han trakk seg ut av Fatah. Barghouti skal angivelig ha vært leder for organisasjonens militære divisjoner, al-Aqsa-martyrenes brigader og Tanzim, som regnes som terrororganisasjoner i USA, Canada og EU. Han ble arrestert i 2002 etter å ha blitt siktet for drap på sivile israelere og angrep på israelske soldater. Han ble plassert på et høysikringsfengsel i den israelske ørkenbyen Ber Sheva, hvor han i 2004 lanserte seg selv som presidentkandidat for den palestinske selvstyremyndigheten, som arvtaker for den avdøde Yasir Arafat. Sent i 2004 trakk han seg fra kandidaturet, etter press fra Fatah som ønsket seg Mahmoud Abbas som president.
Vørterhusplassen (Oslo)
Vørterhusplassen er en plass i bydel Grünerløkka i Oslo. Plassen ligger inne på området til det nå nedlagte Schous bryggeri, like innafor porten fra Korsgata.
Plassnavnet viser til at bygningene nord for plassen i si tid var vørterhus for bryggeriet. Plassen omgis nå av bygninger tilknytta Schous kulturbryggeri med blant annet Popsenteret, Øvingshotellet og Riksscenen for nasjonal og internasjonal folkemusikk, joik og folkedans.
Tadpole
Handling
Oscar Grubman er en 15 år gammel gutt som snakker flytende fransk, siterer Voltaire og synes jenter på hans egen alder er alt for overfladiske og uerfarne. En attraktiv jente fra skolen hans, Miranda Spear, er åpenbart interessert i ham. Men Oscar avviser henne. Oscar betror til sin venn Charlie at han er forelsket i en mer moden og eldre kvinne, og planlegger hvordan han kan vinne over hjertet hennes.
Einar Busterud
Einar Busterud (født 18. september 1953) er en norsk lokalpolitiker i Hamar kommune. Han er ordfører i kommunen, og representerer lokalpartiet By- og bygdelista. Han ble først valgt inn i kommunestyret i 1991. I 1999 ble han valgt til ordfører, deretter ble han gjenvalgt i 2003 og 2007. Han stilte ikke til gjenvalg i 2011. Han ble på nytt valgt til ordfører i 2015 og 2019. Han har sagt at han vil gå av for godt i 2023.
Busterud var aktiv i ml-bevegelsen, og var i 1970-årene redaktør for AKP(m-l)s avis Sigden, en egen utgave av Klassekampen rettet mot folk i jordbruket. I 1987 sto Busterud øverst på Rød Valgallianses liste i Vang.
Før han ble ordfører var han daglig leder i reklamebyrået Ord & Jord. Han var sentralstyremedlem i Nei til EU i tiden omkring folkeavstemningen om norsk EU-medlemskap i 1994. Han var også leder for Hedmark Nei til EF i tre år, og da han trakk seg i februar 1994 var det den største politiske organisasjonen i Hedmark, med over 8 000 medlemmer.
Busterud ble i mai 2008 valgt inn i styret til Eidsiva Energi.
Etter at han gikk av som ordfører i 2011 søkte han og ble fra 1. januar 2012 ansatt som direktør for avdelingen Kommunikasjon og Strategi i Norsk Tipping. En stilling han hadde frem til valget i 2015.
Obligatorisk tilgangskontroll
Obligatorisk tilgangskontroll (engelsk: mandatory access control, MAC) er et begrep innenfor informatikk. Det refererer til en form for adgangskontroll hvor operativsystemet begrenser et subjekts eller en initiativtagers generelle adgang til å utføre en operasjon på et objekt. Subjektet er vanligvis en prosess eller tråd, mens objektene er filer, kataloger, TCP/UDP-porter, delte minnesegmenter, IO-utstyr, etc. Subjekter og objekter har begge et sett med sikkerhetsattributter. Når et subjekt prøver å aksessere et objekt, sørger en regel for autorisering, som er påtvunget av operativsystemets kjerne, for å undersøke og bestemme hvorvidt adgang kan tildeles. Enhver operasjon av ethvert subjekt på ethvert objekt blir testet mot disse autoriseringsregler (politikk) for å bestemme om operasjonen er lovlig. En database kan også anvende slik adgangskontroll; i dette tilfellet er objektene tabeller, views, prosedyrer, etc.
Karl Neumer
Karl Neumer (født 23. februar 1887, død 16. mai 1984) var en tysk syklist som deltok i de olympiske leker 1908 i London.
Neumer vant to olympiske medaljer i sykling under OL 1908 i London. Han kom på tredjeplass, bak britiske Victor Johnson og Émile Demangel fra Frankrike, på den korteste distansen i banesyklingen, 660 yards. Det var 46 syklister fra ni nasjoner som deltok.
Neumer var også med på det tyske laget som kom på andreplass på 4000 meter. De andre på laget var Max Götze, Richard Katzer og Hermann Martens.
Chalcolema
Chalcolema er en slekt av biller som tilhører familiegruppen bladbiller (Chrysomelidae).
Utseende
Middelsstore (5 - 7 millimeter), avlangt ovale, glatte, skinnende metallisk fargede bladbiller. Antennene er lange og tynne, det tredje leddet er kortere enn det fjerde og femte til sammen. Dekkvingene er litt bredere enn pronotum.
Levevis
Både larvene og de voksne (imago) er planteetere.
Utbredelse
Slekten er utbredt i Sørøst-Asia (Kina og Indokina).
Befalsbladet
Befalsbladet utgis av Norges offisers- og spesialistforbund, som et fagblad for offiserer (OF), spesialister (OR),kadetter og elever i Forsvaret. Bladet omtaler faglige spørsmål i Forsvaret, og artikler om forsvars- og sikkerhetspolitikk. Bladet tar leserinnlegg, og har egen spalte for pensjonerte offiserer.
Befalsbladet holder medlemmer og beslutningstakere i og utenfor Forsvaret orientert om det som rører seg når det gjelder utdanning, tjeneste og lønnsforhold for offiserer. Videre bringer bladet nytt om Forsvarets materiell- og organisasjonsmessige utvikling.
Redaktør er Torgrim Hermansen Halvari. Ansvarlig redaktør er Torbjørn Bongo.
Botswanas herrelandslag i fotball
Botswanas herrelandslag i fotball er det nasjonale fotballandslaget til Botswana i det sørlige Afrika. Landslaget administreres av det nasjonale fotballforbundet Botswana Football Association (BFA), som ble opprettet i 1970, og ble en del av FIFA og CAF i 1978. Laget har aldri kvalifisert seg til VM-sluttspill, men har ved én anledning deltatt i Afrikamesterskapet (2012).
Historie
Laget spilte sin første landskamp borte mot den 13. juli 1968, en kamp de tapte 1–8. Dette er samtidig deres hittil største tap. Botswana kvalifiserte seg først til Afrikamesterskapet i 2012, men klarte ikke å komme lenger enn første runde og gikk på tre strake tap i gruppespillet.
DS «Driva» (1909)
DS «Driva» var i perioden 1909-1950 et kystruteskip i kystrutefart på Nordvestlandet. Skipet havnet i begivenhetenes sentrum da den norske gullbeholdningen ble evakuert til England etter det tyske angrepet på Norge i 1940.
Folkets høyeste påtaleembede
Folkets høyeste påtaleembede (kinesisk: 最高人民检察院; pinyin: Zuìgāo Rénmín Jiǎncháyuàn) har det høyeste ansvar for påtale og forundersøkelser i Folkerepublikken Kina, med unntak for Hongkong og Macao som har sine egne domstolsvesener.
Påtaleembedet ble dannet etter sovjetisk modell. Siden 1954 har Den nasjonale folkekongress utpekt riksadvokaten, og embedet reguleres etter seksjon 7 i Folkerepublikken Kinas konstitusjon av 1982. Siden 2008 har riksadvokaten vært Cao Jianming.
Makrellbekken stasjon
Makrellbekken stasjon er den første stasjonen som Røabanen ikke deler med en annen bane. Den ligger i Bydel Vestre Aker i boligstrøket med samme navn.
Folkets høyeste påtaleembede
Under kulturrevolusjonen kom embedet i skyggen og ble til slutt avviklet i 1975, men myndigheten kom igjen i sving under rettergangen mot Firerbanden i 1980.
Makrellbekken stasjon
Neste stasjon i retning Oslo var opprinnelig Sørbyhaugen, men denne ble nedlagt i forbindelse med overgangen til «metrostandard» 18. mai 1995. Stasjonen åpnet 24. januar 1935 og hadde frem til ombyggingen i 1995 en sterkt trafikkert planovergang. Nå er banen lagt under veien.
Folkets høyeste påtaleembede
Riksadvokater
Utnevnt av Det kinesiske folks politisk rådgivende konferanse: Utnevnt av Den nasjonale folkekongress: Embedet var kansellert mellom 1975 og 1978
Underrett
Underretten er en tidligere juridisk betegnelse på den ordinære førsteinstansen i rettssaker. Dette ble tidligere kalt herredsrett på landet og byrett i byene. I 2002 ble dette navnet endret til Tingrett.
Åknes kapell
Åknes kapell er en kirke konstruert i en rektangulær form, fra 1873 i Åseral kommune, Agder fylke.
Byggverket er i tre og har 150 plasser.
Adkomst til stedet, som er et velkjent turistmål, er via Fv359 og Fv351/Rv455.
Gloucester County (New Jersey)
Gloucester County er et fylke i den amerikanske delstaten New Jersey. Det ligger i de vestlige delene av staten og det grenser mot Camden County i øst, Atlantic County i sørøst, Cumberland County i sør og mot Salem County i sørvest. Det har også grense mot delstatene Pennsylvania i nordvest og Delaware i vest.
Gloucester Countys totale areal er 837 km² hvorav 32 km² er vann. I 2000 hadde fylket 254,673 innbyggere og administrasjonssenteret ligger i byen Woodbury. Fylket ble grunnlagt i 1686.
Marte Jørgensen
Marte Jørgensen (født 16. januar 1993) er en norsk friidrettsutøver (sprintløp). Hun representerer idrettsklubben Tjalve.
Hun er innehaver av tre norske rekorder i aldersbestemte klasser, på 60m (7,70) og 100m (12,08) i jenter 15 samt 300m (41,51) jenter 13. Hun har deltatt i nordiske juniorlandskamper og har som beste plassering en 2.-plass på 100m fra 2009. I 2011 hadde hun sin debut på seniorlandslaget da hun deltok i det nordiske mesterskapet innendørs i Finland.
Marte Jørgensen har siden 2009 gått på Bjerke videregående skole i Oslo.
NM-medaljer
Jørgensens medaljer i norske mesterskap for seniorer.
Christina Hendricks
Christina Rene Hendricks (født 3. mai 1975) er en amerikansk skuespiller og tidligere modell, best kjent for rollen som Joan Holloway i TV-serien Mad Men, og som karakteren Saffron i TV-serien Firefly.
Biografi
Hendricks vokste opp i Twin Falls, Idaho, fra tredje til åttende klasse. Hun har dobbelt statsborgerskap – både britisk og amerikansk – ettersom hennes far opprinnelig var fra Storbritannia.
Mens hun bodde i Twin Falls begynte hun på sin skuespillerkarriere ved Junior Musical Playhouse Company, med roller i oppsetninger som Joseph, Amazing Technicolor Dreamcoat og Grease. I 1989 flyttet familien hennes til Fairfax, Virginia, hvor Hendricks opptrådte i flere oppsetninger ved Fairfax High School og ved teateret i lokalsamfunnet.
Hendricks har gjort en rekke gjesteopptredener på fjernsyn og hun påbegynte sin profesjonelle skuespiller-karriere med serien Beggars og Choosers. Siden har hun spilt i flere serier som The Big Time og The Court, hvor hun spilte mot Sally Field og Craig Bierko, i tillegg til at hun opptrådte i det juridiske TV-dramaet Kevin Hill.
Trombolyse
Trombolyse er en medisinsk betegnelse for nedbrytning (lysis) av blodpropper ved hjelp av medisiner.
Christina Hendricks
Biografi
Hendricks har også hatt periodiske roller i serier som for eksempel ER, Firefly, Angel, Tru Miss Match Calling, Without a Trace og Las Vegas. Hun spilte også i flere musikkvideoer for «The Ghost Inside» av Broken Bells, og Everclears film One Hit Wonder. Hennes mest kjente rolle er som Joan Holloway på den prisbelønte AMC-serien Mad Men. Hendricks' karakter er kontorsjef i reklamebyrået Sterling Cooper Draper Pryce (SCDP).
Trombolyse
Disse medisinenes virkemåte er ved å stimulere nedbrytningen av blodproppene, fibrinolysen gjennom plasmin ved tilførsel av stoffer til vevsplasminogen-aktivator, proteinet som vanligvis aktiverer plasmin.